tomron87/hebrew-wikipedia-sentences-corpus huggingface dataset:
מערכת העיתון פועלת מפיונגיאנג, בירת קוריאה הצפונית, ומכך נובע שם העיתון.
הפיונגיאנג טיימס הושק לראשונה ב-6 במאי 1965 כצהובון.
נכון לשנת 2018, מופץ העיתון בכמאה מדינות שונות ברחבי העולם הדוברות אנגלית או צרפתית, כאשר מדי שנה מתפרסמים 52 גיליונות של העיתון.
בנוסף למהדורה המודפסת, הפיונגיאנג טיימס מתפרסם גם על גבי אתר אינטרנט ייעודי, וכולל תוכן במספר שפות.
על מנת להבטיח את המשך קיומו, זוכה צוות העיתון להכשרה מיוחדת באנגלית ובצרפתית, המתקיימת מחוץ לקוריאה הצפונית.
נכון לספטמבר 2017 קיים אתר אינטרנט חדש לעיתון: pyongyangtimes.com.kp.
בקוריאה הצפונית גופה, מחולק העיתון לרוב במבואות של בתי מלון המיועדים למבקרים זרים, במהלך טיסות זרות הנוחתות בקוריאה הצפונית, וכן באתרים נוספים אליהם מגיעים מבקרים מחו"ל באופן תדיר.
באופן מסורתי, מוקדש דף השער של העיתון בדרך כלל למנהיג העליון של קוריאה הצפונית (נכון לשנת 2018, קים ג'ונג-און), וכולל התייחסות לביקוריו במוסדות שונים במדינה, ולשבחים על יכולותיו וכישוריו הרבגוניים ועל כושר מנהיגותו הסוחף את האומה הצפון-קוריאנית.
הדפים הבאים כוללים לרוב דיווחים על פיתוחים טכנולוגיים, ואירועים שונים בעלי גוון אידאולוגי, המציגים את גדולתה של קוריאה הצפונית.
בד בבד, נוהג העיתון לכלול תעמולה שלילית כלפי אויבותיה המסורתיות של המדינה, קוריאה הדרומית, יפן וארצות הברית, וכן כלפי מדינות אחרות, אשר נתפסות כעוינות כלפי קוריאה הצפונית (ביניהן ישראל).
פיונגיאנג סינמון (בקוריאנית: 평양신문; תרגום לעברית: חדשות פיונגיאנג) הוא עיתון צפון-קוריאני אשר נוסד ב-1 ביוני 1957 על ידי המנהיג העליון של קוריאה הצפונית, קים איל-סונג.
העיתון, אשר יוצא לאור שישה ימים בשבוע, נכתב ומפורסם על ידי תת-מחלקה מיוחדת במפלגת הפועלים של קוריאה (המפלגה השלטת בקוריאה הצפונית).
אף שהפיונגיאנג סינמון נוסד במקור כעיתון מקומי, המתמקד בחדשות מפיונגיאנג וסביבתה, הוא מופץ ברחבי קוריאה הצפונית, וכולל סיפורים ודיווחים מכל חלקי הארץ.
העיתון השיק לראשונה גרסה מקוונת ב-1 בינואר 2005.
במקביל לעיתון, הנכתב בקוריאנית ומיועד לתושבי קוריאה הצפונית גופה, קיימת גם מהדורה זרה בשפה האנגלית והצרפתית, בשם פיונגיאנג טיימס.
פיומיה (שם מדעי: Phiomia) הוא סוג של פילאי נכחד, אשר חי בתקופת האאוקן והאוליגוקן לפני 30–37 מיליון שנה.
המאובנים שלו התגלו בצפון אפריקה וכללו מין אחד - Phiomia serridens, אשר תואר ב-1902 בידי החוקר הבריטי צ'ארלס ויליאם אנדרוס.
המין שתואר היה שונה משאר הפילאים והוא שויך למשפחה משלו - פיומיים (Phiomiidae), זאת לאחר שמוין בתחילה כמין של טורף נכחד והועבר למשפחת ההאינודונים.
המשמעות של שמו היא: "החיה עם שיני המסור של פיום", שבמצרים, שם התגלה.
פילאי זה דמה דמיון שטחי לפיל מודרני, אך היה קטן בהרבה והגיע לאורך 5 מטר, לגובה 2.5 מטר ולמשקל של 2 עד 3 טון.
בניגוד לפילים הקיימים הוא היה בעל עצם אף קצרה וחלשה יותר, שלא תמכה בחדק שרירי אלא בחדק כמו של טפיר.
הייתה לו לסת תחתונה מוארכת ביותר בעלות קצה שטוח, בדומה ללסתות של הפלטיבלודון, האמבלודון ועוד כמה גומפותריומיים, אשר התפתחו מאוחר יותר.
מטרתם נועדה לחפור באדמה בחיפוש מזון או לביקוע של ענפים.
הלסת העליונה גלשה מטה ובקציה בלטו 2 חטים אשר שימשו כנראה להגנה.
שיניים נוספות בקצה האחורי של הלסת עזרו ללעוס מזון קשה.
פיונה סטייל-אנטוני (בלוקסמבורגית: Fiona Steil-Antoni; נולדה ב-10 בינואר 1989) היא שחמטאית לוקסמבורגית.
בדרגת אמן בינלאומי לנשים (משנת 2010).
סטייל-אנטוני זכתה במדליית זהב אישית בלוח השני באולימפיאדת השחמט 2006 לנשים.
נכון לספטמבר 2025, מדורגת במקום ה-19 בלוקסמבורג לפי מד כושר.
סטייל-אנטוני, נולדה בנידרקורן (Niederkorn) לוקסמבורג.
אביה החל ללמד אותה שחמט בגיל 9. שנה לאחר מכן היא החלה לשחק בנבחרת הלאומית, ומאז אימן אותה מאמן הנבחרת ולסטימיל יאנסה (Vlastimil Jansa).
סטייל-אנטוני שיחקה בנבחרת לוקסמבורג לנשים באולימפיאדות לנשים החל מ־2002 ועד 2014. רק בשנת 2010 היא לא שיחקה באולימפיאדת הנשים בעקבות השתתפותה באולימפיאדת הגברים.
באולימפיאדת השחמט 2006 לנשים, היא זכתה במדליית זהב אישית בלוח השני אחרי שקבלה 10/12 נקודות.
בעקבות זאת היא קבלה את התואר אמנית פידה לנשים (WFM).
היא השתתפה בנבחרת הלאומית שלה גם באילוניות יבשתיות בהייתה שותפה לנבחרת שזכתה במדליית הארד באליפות אירופה לשחמט לקבוצות של מדינות לאומות קטנות (Small Nations Team Chess Championship) שנערכה בשנת 2009 באנדורה לה ולה.
סטייל-אנטוני זכתה בתואר אמן בינלאומי לנשים (WIM) באפריל 2010. את הנורמות לתואר היא השיגה באולימפיאדת השחמט לנשים 2006, באליפות העולם לנערות בשחמט 2007, בתחרות ונדובר-לה-נאנסי הפתוחה 2008 (Vandœuvre-lès-Nancy) ובתחרות לרבי אומן לנשים בקונדום (condom, gers) בשנת 2008. בתחרות בקונדום היא סיימה במקומות 2–3 עם השחמטאית פולין גישאר (Pauline Guichard).
סטייל-אנטוני זכתה מספר פעמים באליפות לוקסמבורג לשחמט לנשים.
סטייל-אנטוני יחד עם כמה חברים הקימה את מועדון השחמט "The Smashing Pawns".
סטייל-אנטוני ותום וובר זכו בטורניר הזוגות בבליץ בגיברלטר 2011. זו הייתה הפעם הראשונה בה "The Smashing Pawns" יוצג בטורניר כלשהו.
סטייל-אנטוני משחקת כיום במועדונים The Smashing Pawns (לוקסמבורג), ונדובר (Vandœuvre) (צרפת) וצ'דלטון (Cheddleton) (אנגליה).
פיונה סטייל-אנטוני שיחקה בנבחרת האולימפיות של לוקסמבורג ב-8 אולימפיאדות
פיונה באטן היא שחקנית אנגלייה.
היא ידועה בעיקר מהופעתה בתפקיד רוז דפו בסדרת הטלוויזיה "נפרדנו כך".
היא גדלה בניוברי שבברקשייר, שם למדה בבית הספר פארק האוס, ובתיכון סנט ברתולומאו.
אחר כך למדה דרמה באוניברסיטת בירמינגהם, ונרשמה לאקדמה לאמנות הדרמה ובר דאגלס.
הופעת הברכורה שלה היה בגיל 10 בהצגה "הקוסם מארץ עוץ" בתיאטרון ווטרמיל בניוברי.
אחרי סיום הלימודים שיחקה באטן בסדרות "רציחות במידסומר" ו-"The Bill".
ב-2008 גילמה את לוסי בדפורד בסדרה "הארמון".
בין השנים 2010 ל-2012 שיחקה בתפקיד טס רוברטס בשתי עונות של הסדרה "Lip Service".
מ-2014 עד 2016 הופיעה בתפקיד ג'ניפר צ'מברס בעונה הראשונה והשנייה של "גרנטצ'סטר".
ב-2018 לוהקה באטן לתפקיד רוז דפו בסדרה "נפרדנו כך".
באטן הופיעה בתפקידי אורח בסדרות כגון "How Not to Live Your Life", "מנודים", "המלחמה של פויל", "קרדינל ברנס", "פרמפייס", "You, Me and the Apocalypse", ובתפקיד ורה בסדרה "My Mother and Other Strangers".
ב-2007 הופיעה באטן לראשונה בווסט אנד במחזה "רוק'נרול" מאת טום סטופארד בתפקיד אסמה ואליס.
ב-2009 השתתפה במחזה "מאדאם דה-סאד" בדונמר ורהאוס, לצדן של ג'ודי דנץ' ורוזמונד פייק.
אחר כך הופיעה בתפקיד סוניה במחזה "וניה" בתיאטרון גייט.
ב-2010 שיחקה בתפקיד רייצ'ל בהפקה המקורית של המחזה "פוש" בתיאטרון רויאל קורט, ובתפקיד מייבל צ'ילטרן במחזה "בעל אידיאלי" שהוצג בתיאטרון וודוויל.
ב-2013 גילמה באטן את ונדי במחזה "ונדי ופיטר פן" מאת אלה היקסון, בהפקה של הלהקה השייקספירית המלכותית.
המחזה הוא עיבוד של הסיפור המקורי בראייה פמיניסטית, כשבמרכז נמצאת ונדי, "הילדה שתתבגר".
ההצגה הייתה ללהיט, וב-2015 הועלתה הפקה מחודשת של המחזה.
ב-2014 שיחקה באטן בתפקיד אנאבלה במחזה "Tis Pity She's a Whore" בתיאטרון הגלוב.
ב-2012 גילמה את סטף במחזה "They drink it in the Congo" בתיאטרון אלמיידה.
ב-2018 שיחקה בתפקיד ססילי קרדיו במחזה "חשיבותה של רצינות" בווסט אנד.
ב-2014 התחתנה עם התסריטאי הנרי פליט.
פיונה דולמן היא שחקנית סקוטית.
דולמן נולדה בכפר פינדהורן במארי שבסקוטלנד.
היא ידועה בעיקר מהופעתה בתפקיד מיס פמלה אנדרוז בסדרת הדרמה "The Royal" של רשת ITV, ובסדרת הספין אוף "The Royal Today".
עוד היא מוכרת מהופעתה בתפקיד ג'קי רוזמרי למברט ברדלי בסדרה "בקצב הלב".
עוד השתתפה במיני-סדרה "Ultraviolet" של ערוץ 4.
ב-2009 שיחקה דולמן בסדרה "פרדוקס" של ה-BBC.
ב-2010 הופיעה בסדרה "דרך ווטרלו" בתפקיד סמלת משטרה.
באפריל 2011 החלה דולמן להופיע בתפקיד שרה ברנבי, אשתו של פקד בילוש ג'ון ברנבי ומנהלת בית הספר בקוסטון, בסדרה הבלשית הוותיקה "רציחות במידסומר".
היא השתתפה בשעשועון הטלוויזיה "Lily Savage's Blankety Blank".
בשנת 2000 התחתנה דולמן עם מרטין קארי.
השניים התגרשו ב-2012. באוגוסט 2013 נולדה בתה מדלן שארלוט.
ב-2019 השלימה דולמן בהצלחה את מרתון לונדון, בו רצה לזכרו של אביה.
היא גייסה סכום נכבד עבור Hospice UK שהיא שגרירה שלו.
פיון או'שיי (באירית: Fionn O'Shea; נולד ב-2 בינואר 1997) הוא שחקן קולנוע וטלוויזיה אירי.
או'שיי למד בקולג' גונזגה ברנלה , דבלין.
הוא המשיך להתאמן בבית הספר ויז'ן לדרמה בדבלין.
בשנת 2007, ערך או'שיי את הופעת הבכורה שלו בסרט הקצר האירי "New Boy".
הוא היה מועמד לפרס אוסקר לסרט הקצר הטוב ביותר.
בשנת 2009, הוא עשה את הופעת הבכורה שלו בסרט עלילתי, כשגילם ילד יתום בסרט הקולנוע "A Shine of Rainbows" .
בין 2009 ל-2012 הוא הופיע בסדרה "רוי", סדרת טלוויזיה אירית-בריטית מונפשת לילדים.
בשנת 2016, הוא שיחק לצד ניקולס גאליצין, בדרמה הקומית האירית, שד נאה.
על משחקו בסרט היה מועמד לפרס הקולנוע האירי בקטגוריית השחקן בתפקיד ראשי ולפרס הכוכב העולה.
בשנת 2018 הוא הופיע בקומדיית המצבים הבריטית פסיכולוג לרגע.
באותה שנה הוא הופיע במיני סדרה הבריטית, חף מפשע.
בשנת 2019, הוא שיחק בתפקיד משנה בסרט הדרמה "אחרי המלחמה".
בשנת 2020, הוא שיחק בתפקיד ראשי בסרט הקולנוע הלהט"בי "לצאת עם אמבר", ובמיני סדרה אנשים נורמלים.
באותה שנה שיחק בסרט הקולנוע, "Wolf".
שנה סרטתפקיד הערות2009A Shine of Rainbows ילד יתום מס' 1 2016מצור ג'דוטוויל (אנ') ויליאם ריידי שד נאה נד רוש 2019אחרי המלחמה (אנ') בארקר 2020לצאת עם אמבר (אנ') אדי 2021 צ'רי ארנולדזאב (אנ')רופוס2023Dance Firstסמואל בקט בצעירותו2024Lilies Not for Meאוון ג'יימס2025Four Letters of Loveניקולס קוכלןTBAThe Queen of Fashionפיליפ טרייסי (אנ')
פיונה ויקטוריה גובלמן היא שחקנית אמריקאית.
ידועה בעיקר בתור ג'נה בסדרה הקומית של FX וילפרד בשנים וכד"ר מורגן רזניק בדרמה הרפואית של ABC "הרופא הטוב".
גובלמן נולדה בסנטה מוניקה, קליפורניה.
היא החלה לשחק ולרקוד בגן, ואמה רשמה אותה לשיעורי ריקוד בילדותה.
המחזה הראשון שלה היה בגיל ארבע בגרסת בלט של ילדי הכרוב.
כילדה ונערה, היא השתתפה במחנות דרמה בקיץ, שיחקה בתיאטרון קהילתי מקומי, והשתתפה במחלקת הדרמה בבית הספר שלה, תיכון טורי פינס בדל מאר, קליפורניה.
היא נרשמה לאוניברסיטת קליפורניה, לוס אנג'לס (UCLA), שם למדה לימודי פארא-רפואה.
אך במהלך שנת הלימודים הראשונה שלה היא עברה בהצלחה אודישן להצגה, היא גילתה שהיא כל כך נהנית לשחק עד שהיא עברה ללמוד לימודי תיאטרון.
במהלך תקופתה בתואר ראשון, היא התנדבה ב-ArtsBridge, תוכנית לנוער בסיכון באזור לוס אנג'לס.
היא סיימה את לימודיה ב-UCLA ב-2002, והמשיכה ללימודי משחק ב-Bverly Hills Playhouse (במהלכם הופיעה בהצגות עם להקת התיאטרון קצאלס של הארגון).
גובלמן עשתה את הופעת הבכורה שלה בטלוויזיה בשנת 2003 בסיטקום "המולטים" של UPN, ובשנה שלאחר מכן הופיעה לראשונה בסרט הקומדיה "עובד החודש".
היא הופיעה ככוכבת אורחת במספר סדרות טלוויזיה ובכמה סרטים במהלך השנים הבאות.
היא גם המשיכה לעבוד על הבמה, והופיעה במחזה La Ronde de Lunch של פיטר לפקור בלוס אנג'לס ב-2009.
כשהסוכן של גובלמן שלח לה את התסריט של הסדרה "וילפרד", היא אמרה שהיא "ממש התאהבה בו", אם כי "לא ממש הבינה את כל הבחור בעניין חליפת הכלב".
היא צפתה בחלק מהגרסה האוסטרלית המקורית באינטרנט, ותיארה את תגובתה כ"אוי אלוהים, זה מדהים!" לאחר אודישן, היא נקראה לחזור מספר פעמים נוספות במהלך שלושה וחצי שבועות.
היא גם עשתה אודישן עם אלייז'ה ווד וג'ייסון גאן כדי שהמפיקים יוכלו לראות אם יש לה כימיה על המסך עם הכוכבים הפוטנציאליים שלה, ונבדקה פעם אחרונה לפני שזכתה בתפקיד.
ב-2018 גובלמן החלה להופיע בתוכנית "הרופא הטוב" בכיכובו של פרדי היימור, בתור ד"ר מורגן רזניק.
היא החלה בתפקיד אורח בעונה הראשונה, תפקיד שהפך קבוע בעונה השנייה ואילך.
גובלמן נשואה לשחקן אלכס וויד .
בשנת 2014, היא ובעלה הוצגו בפרק של הספין-אוף של ציידי הבתים, שם הראו שהם קונים ומשפצים את ביתם החדש.
שנה סדרה תפקיד הערות 2008 קומדיה גמבו העתיד גברת.
צ'יימברס פרק: "Top-R-Off" קומדיה גמבו המארחת של ShmappleBapp 3 פרקים 2012 הצילו את הסופרס שובב 2 פרקים The Screen Junkies Show שלגיה פרק: "אודישנים של דיסני במלחמת הכוכבים"
פיונה מקפרלן היא סופרת אוסטרלית שזכתה לפרסום עם צאת הרומן "אורח הלילה" ואוסף הסיפורים הקצרים "המקומות הגבוהים".
מקפרלן נולדה וגדלה בסידני, אוסטרליה, בשנת 1978. אמה הייתה ספרנית ואביה פרופסור לביוכימיה.
סיימה תואר ראשון בספרות אנגלית באוניברסיטת סידני, תואר שני באוניברסיטת טקסס באוסטין ותואר דוקטור באוניברסיטת קיימברידג'.
ספרה הראשון, הרומן "אורח הלילה", ראה אור בשנת 2013 ועוסק באלמנה שחיה לבדה וסובלת מדמנציה.
הוא זכה במספר פרסים ספרותיים, בהם פרס ספר הביכורים של הגרדיאן.
אוסף הסיפורים הקצרים "המקומות הגבוהים" זכה בפרס על שם דילן תומאס.
סיפוריה הופיעו בניו יורקר ובכתבי עת נוספים.
אחד הסיפורים בספר, "Buttony", זכה בפרס או.
בשנת 2022 הוציאה לאור את הרומן "השמש שוקעת" שזכה אף הוא במספר פרסים ספרותיים, בהם פרס מטעם משרד התרבות האוסטרלי.
באוגוסט 2024 ראה אור ספרה "Highway Thirteen" ("כביש מהיר שלוש עשרה"), אוסף סיפורים קצרים הקשורים זה לזה אודות השפעת מעשיו של רוצח סדרתי על חייהם של תושבי אזור פילבארה, בו פעל.
הספר זכה בשני פרסים ספרותיים באוסטרליה.
משנת 2019 מקפרלן מתגוררת באזור מפרץ סן פרנסיסקו ומלמדת ספרות באוניברסיטת קליפורניה בברקלי.
The Night Guest ("אורח הלילה"), רומן, 2013
The High Places ("המקומות הגבוהים"), אוסף סיפורים קצרים, 2016
Highway Thirteen ("כביש מהיר שלוש עשרה"), אוסף סיפורים קצרים, 2024
בנוסף לספריה, מקפרלן פרסמה סיפורים קצרים רבים באוספי סיפורים קצרים ובכתבי עת ספרותיים.
פיונה רנה היא שחקנית אמריקאית.
פיונה רנה אולדהם נולדה במונטנה, ארצות הברית.
היא נולדה לאם סינית לי יינג אולדהם ולאב אמריקאי רוני מקס אולדהם.
בילדותה היא ומשפחתה עברו לעיתים קרובות וחיו במקומות רבים ושונים.
בגיל 13, רנה ומשפחתה גרו באוקלהומה, קליפורניה, פנסילבניה, מישיגן וטקסס, שם סיימה בסופו של דבר את בית הספר התיכון בגיל שש עשרה ולמדה בקולג' קהילתי באוסטין ולאחר מכן באוניברסיטה הבפטיסטית של אוקלהומה .
כשהיא עברה מבית ספר לבית ספר, היא התקשתה ליצור חברים, אך עד מהרה מצאה את ייעודה כשחקנית.
לאחר שעברה ללונדון, רנה עבדה כשחקנית, מאמנת משחק ובמאית עבור Le Manoir de Paris , צרפת במשך 5 שנים עד שחזרה ללוס אנג'לס.
ב-2019 גילמה את קארה לי בסדרה "Stumptown" של ABC, הסדרה בוטלה אחרי עונה אחת.
סדרות נוספות בהן שיחקה כוללות את "האנטומיה של גריי", "L.A.'s Finest" ו"ג'יין הבתולה" שם שיחקה את התפקיד של סלסט, אם לסבית שיוצאת לפגישה עם ג'יין ובנה.
לצד המשחק, רנה עבדה רבות בתיאטרון ובאנימציה בנוסף לעבודת קריינות ועבדה כבמאית מופעים אינטראקטיביים, ייעוץ יצירתי וניהול מופעים.
החל מ-2010 היא משחקת בסרטים קצרים ומשאילה את קולה למשחקי וידאו רבים.
ב-2020 שיחקה בתפקיד סנדקית בסרט "Underwater" בכיכובה של קריסטין סטיוארט.
ב-2021 כיכבה בתפקידה הראשון בסדרה "אני יודע מה עשית בקיץ האחרון" בה גילמה את התפקיד של ליילה, מפקדת המשטרה של העיירה הקטנה שמנסה לחבר רמזים כדי למצוא את הרוצח.
ב-2022 שיחקה ב"כבאי קליפורניה" כרבקה לי אסירה ועורכת דין.
עוד ב־2022 הופיעה בסדרה "סנגור במבחן" כגלוריה דייטון.
ב-2024 החלה להופיע בסדרה "כללי המשחק" כריני, עורכת דין ומושא אהבתו של קולטר שו (ג'סטין הארטלי).
פיונה וולפה היא דמות בדיונית ונערת בונד ראשית בסרט "כדור הרעם" מסדרת סרטי ג'יימס בונד.
הדמות אינה מופיעה ברומן, ובמקור הייתה אישה אירית, אך אישיותה שונתה כדי להתאים למוצא האתני האיטלקי של השחקנית שגילמה את הדמות, לוצ'אנה פלוצי: באיטלקית, פירוש המילה "וולפה" הוא "שועל".
וולפה היא סוכנת ספקטר שמפתה את טייס נאט"ו, פרנסואה דרוואל, כדי לגנוב את מטוסו שבתוכו שתי פצצות גרעיניות.
לאחר מכן היא הורגת את עמיתה, הסוכן הרוזן ליפה, שסיכן את מבצע גנבת הפצצות, באמצעות טיל שנורה מהאופנוע שלה.
וולפה פוגשת את ג'יימס בונד באיי בהאמה, שם היא נותנת לו טרמפ למלון בו שניהם שוהים.
הם מקיימים יחסי מין, אך וולפה לוכדת את בונד באיומי אקדח ומעליבה אותו.
בונד נמלט, אך וולפה ואנשיה עוקבים אחריו למועדון לילה.
במועדון בונד ווולפה רוקדים, כשלפתע אחד מאנשיה מנסה לירות בבונד - אך הוא מסיט את וולפה אל עבר נתיב הירייה, והיא נהרגת במקום.
פיומפרדו ברוציו (באיטלקית Fiumefreddo Bruzio ובשפה המקומית קלברית ז'יומיפרידו Jiumifriddu) היא עיירה באחד האזורים הדרומיים ביותר באיטליה.
העיירה נכללת ברשימת הישובים היפים ביותר באיטליה (I Borghi più Belli d'Italia), ובשנת 2017 הייתה מועמדת בתחרות הגמר לתואר "עיירת כל העיירות לשנת 2017", בתוכנית "קילימנג'ארו", של הערוץ השלישי של הטלוויזיה האיטלקית "RAI3".
שני חלקים נפרדים לשם העיירה "פיומפרדו ברוציו".
פירוש החלק הראשון "פיומפרדו"-"Fiumefreddo" באיטלקית הוא "נהר קר", Fiume הוא נהר ו-Freddo משמעותו קר.
השם ניתן לעיירה, כיוון שבאזור בו היא בנויה יש נביעות ונהרות שמימהם קרים.
ייתכן שהשם נגזר מהביטוי הלטיני "Flumen frigidum", במשמעות של נהר שמימיו קרים, וגם ניתנים לשתייה.
החלק השני בשם העיירה "ברוציו" (Bruzio) הוסף בתקופה מאוחרת הרבה יותר, ב-1860. החלק השני נוסף על-מנת להבדיל את שם המקום משמות דומים באזורים אחרים, כיוון שגם בסיציליה קיים יישוב בשם פיומפרדו די סיציליה (Fiumefreddo di Sicilia).
מטרת המהלך הייתה גם לתת למקום מציין אזור טריטוריאלי, כיוון שבעת העתיקה במאה ה-4 לפנה"ס עד המאה ה-3 לפני הספירה חיו ופעלו באזור הברוטיים (Bruttii), הנקראים באיטלקית "Bruzi-ברוצי", ומכאן נגזר השם "ברוציו".
ייסודה של פיומפרדו ברוציו לוט בערפל, ולא הרבה ידוע עליה.
יש הנוטים לזהות אותה עם עיר עתיקה בשם (temesa), אם לא במיקום המדויק, לפחות בזיהוי עם האזור בו הייתה בנויה, אולם פרט לאזכור אצל סטארבון (סטארבו), היסטוריון וגאוגרף יווני, לא נמצאו הוכחות ממשיות לכך.
בימיי רומא העתיקה היה האזור כולו קולוניה רומאית, ובתקופת הקיסר דיוקטליאנוס נוצרים נרדפים בנו באזור מנזר, שנקרא אז "סנטה דומניקה".
במאה ה-9 והמאה ה-10 היה האזור נתון לפלישות של סרצנים.
בשנת 1054 השתלטו הנורמנים על האזור, והשליט רובר גיסקאר בנה מגדל הגנה על העיר, והברון השוואבי סימונה דה מאמיסטרה (Simone de Mamistra) הרחיב ב-1201 את מגדל השמירה, והפך אותו למבצר.
בניית המבצר סימנה את ראשיתו הממשי של היישוב, שהתפתח בצל הביצורים.
במהלך המאה ה-13 ועד המאה ה-15, עבר המקום בעלויות של ברונים רבים.
בשנת 1528 נתן הקיסר קרל החמישי את המקום לקפטן פייטרו גונזאלס דה מנדוזה (Captain Pietro Gonzales de Mendoza), שבנה מחדש את הטירה וביצר את העיר.
בשנת 1638 נפגעה פיומפרדו ברוציו קשות ברעידת האדמה הקטלנית שפקדה את כל אזור דרום מערב איטליה.
ב-1807 נכנע המשמר הבורבוני שהיה במקום לחייליו של נפוליאון בונפרטה, שהרסו את הטירה, וחומרי הבנייה נמכרו.
ב-1861 עברה העיירה ביחד עם יתר חלקי המדינה את תהליך איחוד איטליה, תחת מלכותו של מלך איטליה, ויטוריו אמנואלה השני.
פיומפרדו ברוציו נמצאת בחלק הדרומי של דרום איטליה, אך בהחלט איננה היישוב הדרומי ביותר.
רבים מדמים את איטליה למגף, וקוראים לה "המגף האיטלקי".
לפי תיאור זה, העיירה נמצאת על החלק העליון של כף הרגל, הנקראת גב כף הרגל, וגם דו֗רְסוּם.
העיירה נמצאת בתחומי מחוז קלבריה ושייכת לנפת קוזנצה.
החלק העתיק של העיירה בנוי על מורדות הרי צ'ילנטו (Cilento), אך קיים גם חלק נוסף על חוף הים הטירני, השייך מוניציפלית לפיומפרדו ברוציו, הנקרא "מרינה די פיומפרדו ברוציו" (Marina di Fiumefreddo Bruzio).
יישובים קרובים אל פיומפרדו הם לונגוברדי ולונגוברדי מרינה (Longobardi), סן ביאסה (San Biase), וטורמציו די פאלקונרה (Torremezzo di Falconara).
הנהרות הזורמים בקרבת העיירה הם פיומה די מארה (Fiume di Mare-"נהר הים") ופיומה ליצ'טו (Fiume Licetto), ויש באזור נחלים נוספים.
גובהה הממוצע של פיומפרדו ברוציו מעל פני הים הוא 220 מטר (722 רגל).
עיר הנפה קוזנצה נמצאת במרחק של למעלה מ-35 ק"מ מפיומפרדו ברוציו.
בתקופת החורף קר, אך לא קר מאוד, ובעונת הקיץ חם ולח.
הרוחות באזור אינן חזקות, הממוצע השנתי של מהירות הרוח מסתכמת ב-11.96 קמ"ש, ובחודשי הקיץ מיוני עד וכולל אוגוסט, מהירות הרוח הממוצעת אינה מגיעה ל-10 קמ"ש.
השמיים מעל העיירה בהירים יחסית, העננות הממוצעת אינה מגיעה ל-50% גם בחודשי החורף, וביולי-אוגוסט שיעור העננות הממוצע עומד על 11-6% בלבד בהתאמה.
מספר ימי הגשם הממוצע בשנה הוא 176.3, וכמות הגשם השנתית הממוצעת עומדת על 713.3 מ"מ.
עקב המיקום הדרומי והקרבה לים התיכון, לא נמצאו נתונים סטטיסטיים אודות שלג בפיומפרדו ברוציו.
שני אתרים בפיומפרדו ברוציו עוטרו בידיי הצייר והפסל האיטלקי (Salvatore Fiume), שיצירותיו מוצגות ונמכרות במוזיאונים וגלריות לאומנות במדינות שונות בעולם ובאתרים נוספים מוצבות יצירות שלו, לרבות בכיכר בעיירה, הנמצאת גבוה מעל חוף הים של פיומפרדו וצופה אל הים, ובמרכזה מוצג פסל בחורה גולשת גלים (La ragazza del surf).
טירת העמק: הטירה (Castello della Valle) שראשית בנייתה בסוף המאה ה-12 הרוסה חלקית, לאחר אירועים רבים והחלפת ידיים רבות של שליטים.
הטירה מוכרת גם בשם "קסטל פרדו" (Castel Freddo).
הרס הטירה התרחש בימיי נפוליאון בונפרטה ב-1807. על קירות האתר מצוירים ציורים של סלוורוטרה פיומה ובמרכז אחד החללים הנקרא "חדר המשאלות", מוצבים פסלי האל אפולו והנימפה דפנה מהמיתולוגיה היוונית.
בשנת 1996 נוסף כיסוי של גג זכוכית לטירה, שמאז הריסתה עמדה קרוב ל-200 שנים ללא גג.
ארמונות: בעיירה מספר ארמונות קטנים, ארמון זופי (Palazzo Zupi), ארמון פיניאטנלי (Palazzo Pignatelli), ארמון מאצארונה (Palazzo Mazzarone), ארמון סנטנה (Palazzo Santanna) וארמונות נוספים.
העיר העתיקה: מאופיינת במספר גדול של כיכרות קטנות הנקראות באיטלקית "לרגו" (Largo), בסמטאות צרות, חצרות, בתים עתיקים וצנועים, נקודות תצפית לכיוון ההרים, וגם לכיוון הים.
כנסיות: בעיירה מספר כנסיות מתקופות בניה שונות, בהן מוצגות יצירות של אומנות דתית.
כנסיית סן רוקו (San Rocco), מקושטת בציור של סלווטורה פיומה, שנבנתה במבנה בצורת משושה.
כנסיית סן פרנצ'סקו די פאולה (San Francesco di Paola) מהמאה ה-18, כנסיית האם מהמאה ה-16 וכנסיות נוספות.
חופי ים: לפיומפרדו ברוציו חופי ים, בשכונת העיירה הממוקמת על החוף, הנקראת מרינה די פיומפרדו ברוצי (Marina di Fiumefreddo Bruzio).
קיימים מספר חופים מוכרזים, המעניקים שירותים למתרחצים מקומיים ותיירים, ומקיימים פעילויות של ענפי ספורט ימי.
לאורך החוף נמתחת גם טיילת מרוצפת, ולצידיה ספסלים וצמחייה.
פארק לאומי: הפארק הלאומי סילה (Parco Nazionale della Sila) נמצא במרחק של פחות מ-30 ק"מ מזרחית לעיירה.
הפארק מוכר כשמורה ביוספרית (MaB).
בפארק יש יערות, צמחייה, פרחים, נחלים ושטחי טבע רחבי ידיים, בעלי חיי מקומיים, צבאים, צבים, ציפורים ובעלי חיים אחרים, שבילי הליכה ושבילי אופניים, מוזיאונים, מרכז מבקרים, מגדלים, טירות, פעילויות מגוונות למבוגרים ולילדים, רכבת, רכיבה על סוסים, שיט בסירות ועוד.
הר קוקוצו: ההר Monte Cocuzzo נמצא בסמוך לעיירה, פסגתו בגובה של 1,541 מטרים, ועליו מסלולים שונים להליכה, לרכיבה על אופניים ונקודות תצפית שונות.
קוזנצה: קוזנצה (Cosenza),העיר הראשית של הנפה נמצאת במרחק של כ-35 ק"מ מפיומפרדו.
סרטים: עלילת הסרט הקצר "חורף" (Inverno) שאורכו 25 דקות משנת 2023, של הבמאי לוצ'יה מאורו (Lucia Mauro), מתרחשת בעיירה, והוא הוסרט בחלקו בפיומפרדו.
העיירה שימשה גם כאחד מאתרי ההסרטה של הסרט האיטלקי "אשת החייט" (La moglie del sarto) שיצא לאקרנים ב-2012.
תערוכה: תערוכת ציורים של מקומות ויישובים בקלבריה, שכללה גם יצירות על פיומפרדו ברוציו הוצגה באוסטרליה, ובשנת 2024 הוצגה גם במוזיאון בניו יורק.
החלק המתפתח של כלכלת פיומפרדו הוא תיירות על גווניה והענפים הנלווים אליה, במיוחד החל מסוף המאה ה-20 והלאה, בראשית המאה ה-21. לאחר שהוכללה ברשימת היישובים היפים ביותר באיטליה, החלה בעיירה גם בתיירות פנים איטלקית.
עם זאת, חלק נכבד מהכלכלה עודנו מבוסס על ענפים מסורתיים של חקלאות, במיוחד אלו הקשורים בגידול זיתים וגפנים, וייצור ושיווק מוצרים הקשורים בהם, בעיקר שמן זית ויינות.
ענפים נוספים המפרנסים את תושבי המקום הם דיג ומסחר.
בפיומפרדו ברוציו מקובלים מאכלי גבינה שונים.
חביתת תפוח אדמה: הגם ששמה מעיד על ביצים (Frittata di Patate), אין ביצים במתכון של החביתה, ומדובר יותר במאכל הדומה לפשטידת תפוחי אדמה.
פיליצ'יאטה: (Filiciata) הוא זר גבינות, המוגש על מצע של עלים ירוקים.
קודוראצ'י/קודרורי: (Cudduraci/cuddruri), סוג של מאפה מתוק, מקושט וצבעוני, הכולל תיבול בקינמון.
מיס איטליה לשנת 2009 מריה פרוסי (Maria Perrusi), היא ילידת פיומפרדו ברוציו.
כבישים: כביש החוף של קלבריה SS18 עובר בחלק של העיירה הקרוב לים.
הכביש האזורי SP45 חוצה את החלק העתיק של פיומפרדו ברוציו, ומתחבר ל-SS18. האוטוסטרדה הקרובה ביותר עוברת בסמוך לעיר הנפה קוזנצה, במרחק נסיעה של כ-40 ק"מ.
אוטובוסים: קו אוטובוס מספר 192 מחבר את פיומפרדו ברוציו עם עיר הנפה קוזנצה.
רכבת: תחנת הרכבת של העיירה ממוקמת בחלק הצפוני של האזור שלחוף הים, מרינה די פיומפרדו ברוציו.
הרכבת בעיירה היא חלק מרשת מסילות ברזל באורך של 851 ק"מ במחוז קלבריה.
חברת הרכבות המפעילה את הרשת היא חברת הרכבות האיטלקית טרנאיטליה (Trenitalia).
תעופה: נמל התעופה הבין לאומי הקרוב ביותר לפיומפרדו ברוציו הוא נמל התעופה למציה טרמה (SUF-Lamezia Terme), במרחק של כ-39 ק"מ.
נמל התעופה נאפולי (NAP) מרוחק מהעיירה כ-304 ק"מ.
פיוניר 1 הייתה גשושית אמריקאית, הראשונה תחת חסות נאס"א, ששוגרה באמצעות Thor-Able ב-11 באוקטובר 1958. היא נועדה להיכנס למסלול ירחי ולבצע מדידות מדעיות, אך עקב טעות בניווט לא הצליחה להגיע למסלול ירח והושמדה עם כניסתה חזרה לאטמוספירה של כדור הארץ.
הטיסה, שנמשכה 43 שעות והגיעה לשיא גובה של 113,800 ק"מ, הייתה השנייה והמצליחה ביותר מבין שלוש גשושיות Thor-Able.
היא כללה גליל מרכזי בקוטר של כ־74 ס"מ, עם שני חרוטים קטומים בצדדיו.
אורכה הכולל היה כ־76 ס"מ.
בקצה החרוט התחתון מוקם מנוע דחף מוצק במשקל 11 ק"ג ששימש למבנה הראשי, ובקצה העליון הותקנו שמונה מנועי תיקון קטנים היקפיים.
מהחלק העליון בלטה אנטנת דיפול מגנטית.
המבנה היה עשוי פלסטיק למינציה, ומשקלה הכולל לאחר הפרדת השלב השלישי עמד על 34.2 ק"ג.
משגר Thor-Able היה בן שלושה שלבים: שלב ראשון מבוסס טיל Thor של חיל האוויר (דחף של כ־69,400 ק"ג), שלב שני מבוסס מנוע דלק נוזלי מדגם Vanguard (כ־3,400 ק"ג דחף), ושלב שלישי מוצק מדגם Vanguard עם דחף כולל של 116,500 ליברות-שנייה.
מערכת הכלים המדעיים שקלה 17.8 ק"ג וכללה מערכת טלוויזיה אינפרה-אדומה לסריקת פני הירח, מד קרינה (Ionization Chamber), חיישן מיקרומטאוריטים, מגנומטר מדגם Spin-Coil, ונגדי חום למדידת תנאי הטמפרטורה.
מקור האנרגיה היה סוללות ניקל-קדמיום להפעלת המנועים, סוללות כסף-תחמוצת לטלוויזיה, וסוללות כספית למעגלים האחרים.
השידור נעשה בתדר 108.06 מגה-הרץ בהספק 300 מיליוואט לשידור טלמטריה ודופלר, וב-50 ואט לשידור טלוויזיה.
החללית יוצבה בסיבוב עצמי של 1.8 סיבובים לשנייה.
לאחר כישלון פיוניר 0 באוגוסט 1958, שוגרה פיוניר 1 בהצלחה ב-11 באוקטובר 1958, אך מערכת ההנחיה הובילה את הטיל בזווית גבוהה מדי, מה שגרם להפסקת השלב השני מוקדם מדי ולמהירות חסרה.
למרות ניסיונות לתקן את המסלול, הגשושית לא הצליחה להגיע לירח ונכנסה למסלול תת־מסלולי גבוה במיוחד.
בשל תנאי טמפרטורה חריגים, מערכת ההצתה של המנוע המוצק כשלה, והגשושית חזרה לאטמוספירה לאחר שהגיעה לשיא של 113,800 ק"מ.
השידור נמשך כ-43 שעות, עד שנכנסה לאטמוספירה מעל האוקיינוס השקט ב-13 באוקטובר 1958 בשעה 03:46 GMT.
עם זאת, הוחזרו נתונים מדעיים חשובים, שכללו מדידות על חגורות הקרינה של כדור הארץ, תנודות מגנטיות בין-פלנטריות, וריכוז המיקרומטאוריטים בחלל.
פְיוֹרְד הוא מפרץ ימי צר ועמוק מאוד בסביבה הררית, שנחצב ונוצר על ידי קרחונים יבשתיים שחרצו את הקרקע לאורך זמן.
הקרחונים גררו איתם סלעים וחומרי קרקע, ויצרו עמקים עמוקים ותלולים בצורת "U".
לאחר שהקרחונים נסוגו ונמסו, מי ים הציפו את העמקים האלו, וכך נוצרו הפיורדים.
פיורד נוצר כאשר קרחון אשר הטמפרטורה בו נמוכה מאפס מעלות צלזיוס, מעצב את צורת ה-U הטיפוסית של העמק, פוגש במי הים ומפשיר.
התוצאה היא עמק בעל שוליים תלולים המוצף על ידי מי הים.
ההצפה יוצרת אגם צר ועמוק המחובר לים.
קיימים פיורדים שבהם האגם מגיע לעומק של 1,300 מטר.
מורנת הקצה שהיא סחופת קרחונים הנדחפת מטה לתוך העמק על ידי הקרחון, נמצאת מתחת לפני המים בכניסה לפיורד וגורמת לצוואר פיורד רדוד בהשוואה למרכז הפיורד.
פיורדים נפוצים במקומות בהם קרחונים הגיעו בעבר או מגיעים בהווה לפני הים.
סף הכניסה הרדוד מן הים וההגנה על ידי שולי העמק התלולים הופכים את הפיורד לנמל טבעי מוצלח.
בשל כך, פיורדים שימשו כנמל בית לציי דייג, ובאזורים תעשייתיים הפכו לאתרי גידול דגים ובניית ספינות.
עם זאת, פיתוח נמלים תעשייתיים בפיורדים עלול להיות בעייתי עקב הכניסה הרדודה מן הים והניתוק היחסי משאר חלקי היבשה שנובע מקירות הסלע הגבוהים.
ניתן למצוא פיורדים לאורך חופי נורווגיה, איסלנד וגרינלנד, בפינה הדרום-מערבית של ניו זילנד , בחוף המערבי של ניופאונדלנד, ובחופים הדרומיים והמערביים של אלסקה.
החוף המערבי של סקוטלנד מכיל גם הוא פיורדים (הידועים כ-sea lochs), והמפרצים הארוכים דמויי הפיורדים של חופי ניו אינגלנד מכונים לעיתים "פיארדים" (fiards).
הפיורד הגדול ביותר בעולם הוא קנגרטיטיווק שבגרינלנד, שאורכו 350 ק"מ.
חצי האי איסטריה בקרואטיה הוא מקום בו יש תצורות הדומות לפיורדים של סקנדינביה.
לים פיורד, שאורכו 12 ק"מ, נמצא מדרום לפורץ', ליד העיירות וורסאר ורוביני.
טכנית, אין מדובר בפיורד, שכן הוא נוצר על ידי הנהר פזינקיקה, שגרם לבלייה בקרקע בדרכו לים האדריאטי.
העמדה הרווחת בגאולוגיה גורסת כי היו פיורדים בישראל בעבר הרחוק, באזור מדבר יהודה.
פיוצ'רמה היא סדרת אנימציה קומית אמריקאית זוכת שישה פרסי אמי מסוגת המדע בדיוני, שנוצרה על ידי מאט גריינינג ושודרה בין 1999 ל-2013, בתחילה ברשת FOX, ולאחר מכן ברשת Comedy Central האמריקאית.
הסדרה עוקבת אחר שליח פיצה בשם פיליפ ג'יי פריי מניו יורק של סוף המאה ה-20, שהוקפא בתא קריוגני במשך כ-1,000 שנים, וצריך לסגל את חייו לתקופה החדשה, המאה ה-31.
הסדרה שודרה במקור בארצות הברית בין השנים 1999–2003 ברשת פוקס וכללה חמש עונות ובסך הכול 72 פרקים.
לאחר שהחוזה עם רשת פוקס תם, הסדרה עברה להיות משודרת בשידורים חוזרים בערוץ Cartoon Network מינואר 2003 ועד דצמבר 2007. בשנים 2007–2009 הופקו ישירות ל-DVD ארבעה סרטים חדשים אשר ממשיכים את עלילת הסדרה.
בהמשך, נערכו הסרטים מחדש ושודרו בנוסף כפרקים ברשת Comedy Central האמריקאית שרכשה את הסדרה, לאחר שהיא בוטלה על ידי רשת FOX.
הרשת האמריקאית Comedy Central החלה להקרין מחדש את פיוצ'רמה ב-21 בינואר 2008. פרקים חדשים עלו לאוויר ב-23 בנובמבר 2008. ב-9 ביוני 2009, הודיעה פוקס המאה ה-20 כי היא תפיק עוד 26 פרקים חדשים של התוכנית.
העונה השישית עלתה לאוויר ב-24 ביוני 2010. בשנת 2022 חידשה הולו את הסדרה עם עונה שמינית של 20 פרקים, שתשודר החל מ-24 ביולי 2023. העונה החדשה תשודר מחוץ לארצות הברית בדיסני+.
בישראל שודרה הסדרה בערוץ סטאר וורלד ובערוץ ביפ עד סגירתם, ולאחר מכן בערוץ yes TV Comedy בלוויין עד להשקת דיסני+.
הדמויות הראשיות בסדרה הן הנפשות הפועלות בחברת "פלנט אקספרס", חברת שליחויות בת שבעה אנשים השייכת לפרופסור פרנסוורת'.
פיליפ ג'יי פריי (פריי) (מדובב על ידי בילי וסט) - שליח פיצה מהמאה העשרים שנפל לתוך מכונת הקפאה קריוגנית בשניות הראשונות של ה-1 בינואר 2000, והתעורר ביום האחרון של שנת 2999 לאחר הקפאה של אלף שנים.
ב-2999 הופך לנער שליחויות בחברת "פלנט אקספרס".
פריי הוא בטלן כרוני, מכור למשחקי וידאו ובעל חיי אהבה כושלים.
טורנגה לילה (לילה) (מדובבת על ידי קייטי סגל) - בתחילה האמינה לילה כי היא חייזרית בעלת עין אחת שננטשה מסיבות לא ידועות על כדור הארץ.
לילה הייתה יועצת קריירה למופשרים במעבדה הקריוגנית בשנת 2999, אך התפטרה כשפגשה את פיליפ ג'יי פריי, מופשר משנת 1999, ובנדר, רובוט מכופף ברזלים מובטל ואלכוהוליסט.
ביחד הם מוצאים עבודה בפלנט אקספרס.
לילה משרתת כמפקדת ספינת פלנט אקספרס, כשהוכיחה שהיא עובדת מוכשרת שבאופן תדיר מצילה מסכנה את העובדים הפחות-מוכשרים (פריי ובנדר).
בנדר בנדינג רודריגז (בנדר) (מדובב על ידי ג'ון דימאג'יו) - רובוט בעל מידות מגונות רבות - נוהג לשתות, לעשן, לקלל, לגנוב, לצפות בסרטי פורנו, לבקר במועדוני לילה מפוקפקים וחשוד בקשרים עם הפשע המאורגן הרובוטי.
חברו הטוב ביותר של פריי, ומשמש כטבח הספינה (העובדה שאין לו חוש טעם אינה תורמת לאוכל שהוא מכין).
במקור בנדר היה רובוט שנועד לכופף קורות פלדה על מנת לייצר תאי התאבדות אך לאחר שפגש את לילה ופריי, החליט להצטרף אליהם לעבודה ב"פלנט אקספרס".
פרופסור יוברט פארנסוורת' (מדובב על ידי בילי וסט) - אחיין-רבא (בהפרש של כ-31 דורות) של פריי, זוכה במספר פרסי נובל והבעלים של חברת "פלנט אקספרס", שמשמשת למימון מחקריו.
פארנסוורת' מאופיין בשילוב של סניליות ואינטליגנציה גבוהה מאוד, בשל גילו המתקדם (בן 160 בעונה השנייה).
הוא מפגין ידע נרחב בכל תחומי המדע ונחשב לאחד המדענים המבריקים ביותר שחיו על פני כדור הארץ.
הוא נוהג לשלוח באופן שגרתי את הצוות שלו למשימות התאבדות ברחבי היקום.
ד"ר ג'ון זוידברג (מדובב על ידי בילי וסט) - חייזר (ספק יהודי) דמוי לובסטר (לכן, אינו כשר) המשמש בתור רופא הצוות, למרות שאינו מכיר כלל את האנטומיה האנושית.
זוידברג משמש כשק החבטות של שאר אנשי החברה, ולרוב מוצא את מזונו בפח האשפה.
הרמס קונרד (מדובב על ידי פיל למאר) - מתפקד כביורוקרט של "פלנט אקספרס".
הרמס הגיע מג'מייקה, שם גילה את אהבתו לבירוקרטיה ולתחרויות לימבו מקצועיות.
הוא נשוי ללה-ברברה ואב לדווייט.
הרמס יכול להיות אכזרי וקר ביותר כיאה לביורוקרט, והוא אינו ממצמץ פעמיים כאשר הוא מתבקש לפטר את חבריו לעבודה או לחייב את ד"ר זוידברג על נזק שלא עשה.
ניתן לראות בסדרה רמזים לכך שהוא משתמש במריחואנה אך מסתיר זאת משאר חברי הצוות.
איימי וונג (מדובבת על ידי לורן טום) - מתמחה בחברת "פלנט אקספרס" והיורשת של בני הזוג וונג ממאדים - אחת המשפחות העשירות ביקום.
בתור מתמחה אין בה כמעט כל תועלת, אך הפרופסור שומר אותה קרוב אליו בגלל סוג הדם המשותף לשניהם.
בפיוצ'רמה כמה דמויות משנה המאכלסות את היקום:
זאפ בראניגן (מדובב על ידי בילי וסט) - קפטיין הצי של "אהבל" (ארגון הדמוקרטיה מסביב ליקום - התחליף העתידי לאו"ם המכיל בתוכו פלנטות רבות המשתפות פעולה).
זאפ הוא תעלומה, אדם שהגיע לגדולה ללא שום כישורים ושום יכולת.
משברים מדיניים (החוזרים ונשנים לעיתים תכופות) נפתרים במזל גדול על ידי עוזרו קיף.
זאפ משוכנע שלילה חושקת בו, בעוד שזו שונאת אותו (ובכל זאת, יש מאחוריהם היסטוריה רומנטית משותפת).
את קולו של זאפ היה אמור לבצע השחקן פיל הארטמן, שדובב גם מספר דמויות במשפחת סימפסון, אולם הוא נרצח על ידי אשתו ולכן קיבל בילי וסט את תפקיד דיבובו.
דמותו של זאפ בראניגן היא פסטיש סאטירי לדמותו של קפטן ג'יימס טי קירק מ"מסע בין כוכבים: הסדרה המקורית" ושל ויליאם שאטנר, השחקן המגלם אותו.
קיף קרוקר (מדובב על ידי מוריס למארץ') - חייזר ירוק ואחת הדמויות האינטליגנטיות היחידות בסדרה, משמש כעוזרו הנאמן של זאפ בראניגן.
קיף ואיימי הם זוג, אך הוא הצד הנשי יותר בקשר שביניהם, כפי שמובהר לנו באחד מפרקי הסדרה, בו נכנס קיף להריון.
ניבלר (מדובב על ידי פרנק ולקר) - חיית המחמד של לילה, שהיא מצאה בטבע ואמצה בתחילת הסדרה.
הוא מסוגל לאכול חיות גדולות ממנו בהרבה, ולייצר חומר אפל (דלק לספינות חלל) כפסולת.
למרות שהוא מופיע רק כחיה, ניבלר הוא למעשה יצור-על אינטליגנטי במיוחד שגזעו אחראי לשמירת הסדר ביקום.
הוא נחשף בפרק "The Why of Fry" כאחראי ישיר להקפאתו הקריוגנית של פריי ב-31 בדצמבר 1999.
"מאם" (אמא) (מדובבת על ידי טרס מק'ניל) - המנהלת המרירה של חברת "מאם-קורפ" העצומה.
מאם שומרת על תדמית ציבורית של אישה זקנה שמנמנה וחביבה, אך מתחת לפני השטח היא אלימה, גסת-רוח וקולנית.
למאם שלושה בנים: איגנר, לארי ווולט שאותם היא נוהגת להכות כאשר הם מפגינים טיפשות, או סתם על מנת לפרוק עצבים.
למאם עבר רומנטי משותף עם פרופסור יוברט פארנסוורת', שעבד אצלה בעבר.
הראש של ריצ'רד ניקסון (מדובב על ידי בילי וסט) - נשיא כדור הארץ במרבית עונות הסדרה.
כותב הספר "כדור הארץ על המאזניים" (וההמשך היותר פופולרי "הארי פוטר ומאזני כדור הארץ"), שבהם קורא למלחמה בהתחממות עולמית וקוסמים רעים.
מורבו (מדובב על ידי מוריס למארץ') - חייזר ירוק ועצבני, משמש כמגיש חדשות ביחד עם שותפתו לינדה.
בנוסף למהדורת החדשות היומית, מגיש מורבו תוכנית בוקר בשם "בוקר טוב כדור הארץ".
מורבו הוא למעשה מרגל מטעם גזעו המפלצתי, וממחיש זאת באמצעות איומים וקללות על צופיו האנושיים בזמן שידור.
מורבו מבוסס בבירור על החייזרים מהסרט "Invasion of the Saucer Men".
קיוברט פארנסוורת' (מדובב על ידי בילי וסט) - שיבוטו של פרופסור יוברט פארסזוורת'.
נוצר מגידול על גב הפרופסור.
מוסבר בסדרה שאפו אינו זהה לאפו של הפרופסור מאחר שנמעך על מכל השיבוט בו שהה שנים מספר.
דוויט קונרד - בנו בן ה-12 של הרמס קונרד.
דוויט שואף ללכת בעקבות אביו כביורוקרט.
רנדל פופנמייר - ראש עיריית ניו ניו-יורק.
הופיע בפרקים רבים, במיוחד באלו שנשקפת לעירו סכנה.
סקראפי - השרת של פלנט אקספרס, תמיד נמצא ואף אחד לא שם לב אליו וכשרואים אותו אף אחד לא זוכר את שמו, בעל מבטא כפרי רדניק.
חשופיות-מוח - חשופיות המוח הן יצורים טפיליים שנדבקים לראשי קורבנותיהם, וכאשר עושות זאת, הן מקבלות שליטה על פעולות הקורבן.
החשופיות ישתמשו בתחבולות זולות על מנת להשתלט על עוד מוחות.
אמצעי מניעה ידוע מהן הוא שמפו-שום.
שרץ-מוח - גזע מרושע של מוחות טלקינטיים מעופפים, שנוצרו כמה מילי-שניות לאחר המפץ הגדול.
מטרתם היא לאסוף את כל הידע ביקום ולהרוס את כל צורות החיים האינטליגנטיות האחרות.
היחיד שחסין מיכולותיהם הוא פריי.
היתומים של קוקיויל - היתומים מבית היתומים קוקיויל, בו לילה גדלה בעבר.
שומר גן החיות - אדם מרושע וקר לב, בעל יכולת למשוך חיות שיסייעו לו, בה הוא משתמש לביצוע מעשי שוד.
סנטה רצחני - רובוט של סנטה קלאוס שחברת צעצועים יצרה בשביל שיחלק מתנות לילדים הנחמדים ופחם לילדים הרעים, אבל הסטנדרטים שלו למי נחמד ומי שובב מובילים לזה שהוא קובע שכולם (חוץ מזוידברג) שובבים.
בכל חג מולד הוא יוצא לרצוח את ה'שובבים' ולכן אסור לצאת מהבית במהלך החג.
עלילת הסדרה מתרחשת בעיר "ניו יורק החדשה" (New New York) במהלך המאה ה-31, תקופה עתירה בפלאים טכנולוגיים.
העיר ניו יורק החדשה נבנתה על גבי חורבות העיר ניו יורק הנוכחית, אשר מכונה בסדרה "ניו יורק הישנה".
התחממות כדור הארץ, בירוקרטיה לא גמישה והתמכרות לאלכוהול הן חלק מהסוגיות אשר מוצגים באופן קיצוני במאה ה-31 בעולם בו הבעיות הן הפכו קיצוניות יותר ונפוצות יותר.
המשטר הוא דמוקרטי, והבחירות לא מעניינות במיוחד את הציבור.
עדיין קיימים הבדלי מעמדות, ובחברה שאליה פריי מגיע, עבודתו של כל אדם נקבעת על פי "שבב הקריירה" שמושתל בו - אולם זהו הסימן היחיד לחברה טוטליטרית שמוצג בסדרה.
לפי הסדרה חלה התפתחות טכנולוגית עצומה מהווה ועד המאה ה-31. מסע בחלל במאה ה-31 הפך לדבר שבשגרה וקיים מגע עם גזעים רבים של חייזרים (חלקם ידידותיים וחלקם מנסים לעיתים להשמיד את כדור הארץ).
כמו כן קיימת טכנולוגיה אשר מאפשרת לשמר ראשים חיים בתוך צנצנות.
בזכות טכנולוגיה זו ראשיהם של אישים מכל הדורות מאוחסנים בצנצנות ושמורים ב"מוזיאון הראשים", שבו הם מדברים ומתקשרים עם האנשים (ובכך מתאפשרות הופעות אורח של סלבריטאים בני זמננו).
האינטרנט בעתיד מאפשר למשתמש 'להיטמע' בתוך העולם הווירטואלי ופונה לכל החושים ומציע עולם דיגיטלי משלו (בדומה לסרטים טרון וסרטי המטריקס).
אף על פי כן הוא איטי ומורכב, במידה רבה מפורנוגרפיה, מודעות פופ אפ, וחדרי צ'אט "מלוכלכים".
חלק מהתוכן באינטרנט העתידי עובר צנזור על מנת שיכלול תוכן חינוכי לכאורה אשר מכוון לבני הנוער.
הטלוויזיה בעתיד היא עדיין סוג הבידור העיקרי.
רובוטים בעלי מודעות עצמית נפוצים בעתיד והם הגורם העיקרי להתחממות כדור הארץ הודות לצריכת האלכוהול הגבוהה שלהם אותה המערכות שלהם דורשות.
הגלגל אינו נמצא עוד בשימוש במאה ה-31 (אף אחד מלבד פריי לא יודע בכלל מה זה גלגל) משום שנשכח כאשר הוחלף על ידי מכוניות רחף ורשת תחבורה ענקית של שפופרת אוויר.
במאה ה-31 חלק מבעלי החיים עדיין לא נכחדו והם חיים לצד מוטאנטים וחיות חייזריות.
הינשופים מוצגים במספר רב של פעמים לאורך הסדרה כמי שהחליפו את העכברים כמזיק הנפוץ ביותר בבתים, אם כי עכברים עדיין קיימים.
כדור הארץ עדיין סובל מהשפעות של גזי חממה, אף על פי שהנזק הסביבתי משוכך כאשר לעיתים תכופות גושי קרח ענקיים אשר נחצבים מכוכב השביט של האלי מופלים אל תוך האוקיינוס.
הסדרה משתמשת בעתיד כרקע לסאטירה על החברה המערבית המודרנית: בין היתר היא לועגת לתרבות הצריכה, קפיטליזם ומסחור.
היא גם עוסקת בנושאים חברתיים כמו צמחונות ואפליה.
כפי שניתן לצפות, הסדרה עמוסה בפארודיות והתייחסויות למדע בדיוני ומדע ממש (למשל משפט פיוצ'רמה).
כדור הארץ מתואר כמקום רב-תרבותי במידה כזה שבה ישנו מגוון רחב של בני אדם, רובוטים דמויי אדם וחייזרים אשר לאורך הסדרה אינטראקציה מתנהלת בינם לבין הדמויות הראשיות בסדרה.
אף על פי כן, לעיתים רבות העתיד אשר מוצג בסדרה מכיל את אותם הבעיות, האתגרים, הטעויות והדעות הקדומות שהיו קיימים במאה ה-21. הרובוטים נחשבים לאוכלוסיית המיעוט בסדרה.
בעוד שחלק מהרובוטים אשר מוצגים בסדרה הם עשירים ומשתייכים לחברה הגבוהה, הם לעיתים קרובות זוכים ליחס של אזרחים סוג ב'.
רוב הרובוטים הם בעלי מודעות עצמית, חופשיים ובעלי בחירה חופשית והם הפכו למעמד חברתי של ממש: יש להם אופרות סבון, כנסיות, ואפילו חגיגות בר מצווה.
עם זאת, בעתות משבר, הבחירה החופשית של הרובוטים עשויה להילקח מהם כאשר "השבבים הפטריוטיים" שלהם מופעלים על מנת לאלץ אותם לשרת את בני אדם או לשרת בצבא בעת מלחמות.
המוטאנטים של הביבים הם בני האדם אשר חייב לחיות בסתר בביוב על פי חוק.
הם נחשבים לאגדה אורבנית ו/או דמיוניים על ידי חלק מהציבור.
הדת היא עדיין החלק הבולט של החברה, למרות שהדתות הדומיננטיות התפתחו רבות.
אף על פי שהקבוצות הדתיות הגדולות של המאה ה-20 התאחדו לדת אחת, השימוש בוודו הפך נפוץ.
הדתות חדשות כוללות את האופראיזם, רובוטולוגיה והדת האסורה של מעריצי מסע בין כוכבים.
כמו כן, חג המולד עובר שינוי ונקרא Xmas וסנטה קלאוס הוא רובוט רצחני שמכניס את כולם לרשימת השובבים, מה שגורם לכך שבחג המולד אנשים מסתגרים בבתיהם מפחד.
במאה ה-31 קיימת ממשלה עולמית אשר בראשותה עומד הנשיא של כדור הארץ, הראש של ריצ'רד ניקסון (החל מהעונה השנייה).
עיר הבירה של כדור הארץ היא וושינגטון די.
והדגל של כדור הארץ מעוצב באופן כמעט זהה לדגל ארצות הברית, כאשר חצי כדור המערבי (כפי שמתואר בסדרה כ"חצי כדור הטוב יותר" על ידי פרופסור פארנסוורת') של כדור הארץ מוצג במקומם של חמישים הכוכבים.
למרות שכל מדינות העולם מאוחדת תחת ממשלה אחת, קיימת עדיין מידת פטריוטיות במספר מדינות לשעבר כגון ג'מייקה.
מרבית הסדרה מתרחשת באזור של ארצות הברית והמקומות האחרים בעולם מוצגים בסדרה רק לעיתים רחוקות.
לפי הסדרה השפה האנגלית היא השפה העיקרית של היקום.
הארכאולוגיה של המאה ה-31 מתעסקת במאות כמו המאה ה-20, ולרוב העובדות המוצגות על מאה זו אינן נכונות.
לדוגמה, באחד הפרקים נמצאת הפיצרייה שבה עבד פריי לפני שהגיע לעתיד, וכלי המשמש להכנת פיצה מוצג כמכשיר בו השתמש בעל הפיצרייה להכות את ישבנם של העובדים.
למרות שפריי העיר על כך שהדברים המוצגים אינם נכונים, הוא מושתק על ידי המדריכה הטוענת כי היא לא יודעת מאיפה פריי מביא את העובדות הללו, ושלה יש ארבעים וחמש דקות הכשרה.
נכון למאה ה-31, גלקסיות נוספות אוכלסו וציבילזציות של חייזרים יצרו קשר עם כדור הארץ.
כוכב מאדים עבר תהליך הארצה ופועלת בו אוניברסיטת מאדים ושבטים שונים הדומים לשבטים האינדיאנים.
במאה ה-31 קיימות שלוש מערכות אלפבית אלטרנטיביים אותן ניתן לזהות לעיתים רבות ברקעים של הסדרה, בדרך כלל בצורת גרפיטי, פרסומות או שלטי אזהרה.
כמעט כל ההודעות אשר מוצגות בסדרה בשפה חייזרית ניתנים לתיעתוק ישירות לשפה האנגלית.
האלפבית הראשון מכיל תווים אבסטרקטיים מכונה "Alienese" ובעזרת צופן החלפה פשוט ניתן לתרגמו לאלפבית הלטיני.
האלפבית השני משתמש בתוספת מודולרית מורכבת יותר לפיה "האות השנייה ניתנת לפיענוח כתוצאה מהסכום של כל האותיות הקודמות בתוספת האות הנוכחי".
הצפנים מכילים לעיתים רבות בדיחות נסתרות עבור קהל הצופים המסור של הסדרה אשר צריך לפענח ההודעות על מנת לקרוא אותם.
השפה השלישית בה נעשה שימוש מדי פעם היא השפה העברית.
מלבד השפות הללו, לאורך רוב הסדרה נעשה שימוש באלפבית הלטיני.
לפי הסדרה השפה הצרפתית נכחדה בעולם של פיוצ'רמה (אם כי התרבות עדיין קיימת), במידה רבה כמו השפה הלטינית.
בגרסה הצרפתית של הסדרה השפה הגרמנית משמשת כשפה הנכחדת במקום השפה הצרפתית.
מאט גריינינג החלה לגבש את הרעיון לסדרה במהלך אמצע שנות התשעים.
בשנת 1997, הוא גייס את עזרתו של דייוויד אקס.
כהן, אז תסריטאי ומפיק של "משפחת סימפסון", על מנת לסייע בפיתוח התוכנית.
לאחר מכן השניים הקדישו זמן רב בחקר ספרות מדע בדיונית, תוכניות טלוויזיה מדע בדיוניות, וסרטי קולנוע מדע בדיוניים מכל הזמנים על מנת לגבש את הקונספט של הסדרה.
כאשר השניים הציגו את הרעיון לסדרה בפני רשת Fox באפריל 1998, גריינינג וכהן הספיקו כבר לגבש שלל דמויות וקווי עלילה אפשריים לסדרה.
במהלך הפגישה הראשונה עם רשת פוקס הושג הסכם לפיו יופקו 13 פרקים ראשונים בסדרה עבור רשת פוקס.
אף על פי כן, במהרה התפתחה מחלוקת בין גריינינג לבכירים בפוקס לגבי האפשרות לפיה הרשת תוכל להשפיע ישירות על התכנים בתוכנית אף על פי שלרשת לא הייתה בעבר השפעה על התכנים של "משפחת סימפסון".
גריינינג ציין בעבר כי "כאשר הם ניסו לתת לי הערות על עלילת הסדרה, אני פשוט אמרתי: "לא, אנחנו הולכים להפיק את הסדרה באותו האופן בו הפקנו את משפחת סימפסון".
והם אמרו, "טוב, אנחנו לא עושים עסקים כך יותר".
ואני אמרתי, "נו טוב, זה הדרך היחידה בה אני עושה עסקים".
לאחר משא ומתן, הוא קיבל מהרשת את אותה מידת העצמאות עם פיוצ'רמה.
ההפקה של כל פרק בסדרה נמשכת בין שישה עד תשעה חודשים.
בשל הזמן הרב אשר נדרש להפקת כל פרקי העונה, פרקים רבים הופקו במקביל.
במהלך הפגישות של צוות כותבי הסדרה, הכותבים נהגו לדון בעלילות האפשריות לסדרה.
לאחר מכן, אחד התסריטאים כותב בעצמו את הטיוטה הראשונית לתסריט הפרק.
ברגע שהעבודה על הטיוטה הראשונית הסתיימה, התסריטאים והמנהלים בפועל של התוכנית נפגשים יחד עם המדבבים של התוכנית על מנת לקרוא ביחד את עלילת התסריט.
לאחר קריאת התסריט, קבוצת תסריטאים משכתבת את הטיוטות הראשוניות של הפרקים לכדי התסריטים הסופיים של הפרקים עצמם ולהעביר אותם למחלקת האנימציה.
בנקודה זו נהגה ההפקה להתחיל לעבוד על הקלטת הדיבוב גם כן.
האנימציה בפיוצ'רמה הופקה על ידי חברת Rough Draft Studios, עמם גריינינג התעקש לעבוד.
חברת Rough Draft Studios עיבדה את התסריט הסופי של כל פרק לסטוריבורד אשר הכיל מעל ל-100 סקיצות עיפרון.
לאחר מכן סקיצות העיפרון של חברת Rough Draft Studios היו נשלחים לאולפני החברה בקוריאה בהם הופקו הפרקים עצמם אשר הכילו מעל ל-30,000 פריימים בכל פרק.
בנוסף לשימוש באנימציה המסורתית בה נעשה שימוש בסדרה, חברת Rough Draft Studios נהגה להשתמש לעיתים קרובות גם באנימציית CGI לצורך קטעי אנימציה מורכבים כגון אנימציה של ספינות חלל, פיצוצים, ערפיליות, שלג, ועוד.
רוב קטעי הפתיחה של הסדרה נוצרו בעזרת שימוש באנימציית CGI.
אנימציית ה-CGI נוצרה בקצב של 24 פריימים לשנייה (לעומת האנימציה המסורתית אשר מצוירת לרוב ב-12 פריימים לשנייה).
צוות האנימטורים של התוכנית השתמש בתוכנת PowerAnimator על מנת ליצור את המודלים התלת־ממדיים של דמויות הסדרה.
גריינינג וכהן ייעדו במקור את הסדרה לשידור בימי ראשון בשעה 8:30 בערב לאחר "משפחת סימפסון".
רשת פוקס סירבה לשבץ את התוכנית במועד זה, ובמקום זאת בתחילה הקרינה את שני הפרקים הראשונים של הסדרה בימי ראשון בערב ולאחר מכן העבירה את הסדרה למשבצת שידור קבועה בערב של ימי שלישי.
החל מהעונה השנייה של הסדרה, הסדרה הועברה שוב למשבצת השידור 8:30 בימי ראשון, אולם באמצע העונה משבצת השידור של התוכנית הועבר שוב.
הפעם פיוצ'רמה שודרה בשעה 7:00 בערב של יום ראשון - זה היה השינוי השלישי של מועד שידור הסדרה אשר התבצע תוך פחות משנה.
בשל משבצת השידור החדשה והבעייתית של הסדרה, לעיתים רבות הסדרה שודרה באיחור בהתאם לשידורי הספורט ובדרך כלל שידור פרק הבכורה של תחילת העונה שודרה מאוחר בהרבה מאשר שאר סדרות הרשת.
כמו כן, לעיתים רבות בשל השינויים הללו פרקים שונים בסיום העונה לא שודרו במועד אשר נקבע להם מראש ובמקום זאת נדחו לעונה הבאה.
פיוצ'רמה עלתה לראשונה לשידור ב-28 במרץ 1999, ברשת פוקס בימי ראשון בשעה 8:30 בערב בין משבצת השידור של "משפחת סימפסון" ו"תיקים באפלה".
את פרק הראשון של הסדרה ראו 19 מיליון צופים - דבר אשר הוביל לכך שהתוכנית שובצה באותו השבוע במקום ה-11 במדד נילסן.
בשבוע שלאחר מכן, התוכנית שודרה באותה משבצת השידור וראו אותה 14.2 מיליון צופים.
לאחר מכן משבצת השידור של התוכנית עברה לימי שלישי בשעה 8:30 בערב, כאשר 8.85 מיליון צופים ראו את הפרק הראשון של התוכנית אשר שודר במשבצת השידור של ימי שלישי.
למרות שהסדרה זכתה לרייטינג נמוך מזה של "משפחת סימפסון", העונה הראשונה של פיוצ'רמה זכתה לרייטינג גבוה יותר מאשר שאר סדרות האנימציה אשר שודרו בפריים טיים באותה העת: המלך היל, איש משפחה, דילברט, סאות' פארק ו-The PJs.
כאשר הסדרה בוטלה בשנת 2003, ממוצע הצופים בסדרה עמד על 6.4 מיליון במחצית הראשונה של העונה הרביעית.
החל מסוף 2011 חזרה הסדרה ושידרה פרקים חדשים, בשנת 2012 החלה עונתה השביעית של הסדרה אחר הצלחת העונה השישית.
בסוף 2002 Cartoon Network רכשה את זכויות ההפצה הבלעדיות של פיוצ'רמה עבור עשרה מיליון דולרים.
בינואר 2003 הרשת החלה לשדר את פרקי הסדרה במסגרת רצועת האנימציה Adult Swim.
באוקטובר 2005 ערוץ הטלוויזיה קומדי סנטרל רכש את זכויות השידור של פרקי הסדרה לאחר שהחוזה עם Cartoon Network הסתיים.
זו הייתה הרכישה היקרה והגדולה ביותר של הרשת.
כיום הסדרה משודרת בערוץ קומדי סנטרל מדי ערב לאחר "סאות' פארק".
משנת 2008 ועד היום משודרים בערוץ קומדי סנטרל פרקים חדשים בסדרה אשר הם למעשה ארבעת הסרטים החדשים בסדרה אשר עובדו מחדש ל-16 פרקים והם נחשבים לעונה החמישית של הסדרה, עד להחלטת קומדי סנטרל על חידוש הסדרה ובסוף שנת 2011 החלו שידורי העונה השישית של הסדרה.
לאורך השנים הסדרה שודרה גם כן בסינדיקציה באוסטרליה, בריטניה, קנדה, מקסיקו, צ'כיה, גרמניה, איטליה, ישראל, פולין, פורטוגל, רומניה, רוסיה, סלובניה, ספרד, אוקראינה, קולומביה, אסטוניה ובלגיה.
במהלך המשא ומתן אשר התנהל בין רשת פוקס לערוץ קומדי סנטרל על זכויות השידור של הפרקים הישנים של הסדרה, פוקס העלו גם את האפשרות של יצירת פרקים חדשים בסדרה.
במהלך המשא ומתן הגיעו הצדדים להסכמה על אפשרות הפקת שניים או שלושה סרטים באורך מלא אשר יצאו ישירות ל-DVD.
לאחר שקומדי סנטרל התחייבו להפיק ולשדר 16 פרקים חדשים הוחלט סופית על הפקתם של ארבעה סרטים.
ב-26 באפריל 2006, גריינינג ציין בראיון כי דייוויד אקס.
כהן ומספר רב של תסריטאים מהסדרה המקורית יחזרו לעבוד על הסרטים כמו גם כל המדבבים המקוריים של הסדרה.
בפברואר 2007, הרחיב גריינינג לראשונה על פורמט עלילת הסרטים: "הצוות כותב אותם כסרטים ולאחר מכן אנחנו הולכים לקצץ אותם, לערוך אותם מחדש, לכתוב חומר חדש ולנסות לגרום להם לעבוד גם כפרקים נפרדים."
בראיון ב-Anime SuperCon בילי וסט ציין כי המכירות של תקליטורי ה-DVD של הסדרה היו גבוהים מספיק וכי רשת פוקס כבר מדברים על הפקת העונה שישית לסדרה.
לאורך השנים יצאו לשווקים ספרי קומיקס רבים של פיוצ'רמה.
מנובמבר 2000 ועד היום (סוף 2010) יצאו לשווקים 42 חוברות קומיקס של פיוצ'רמה ו-5 ספרי קומיקס אשר הופקו על ידי חברת Bongo Comics.
בעוד שבמקור סדרת הקומיקס יצאה לשווקים רק בארצות הברית, בהמשך סדרת הקומיקס יצאה לשווקים גם בבריטניה, גרמניה ואוסטרליה.
בעוד שעלילת הקומיקס מתמקדת בדמויות הראשיות של סדרת הטלוויזיה של פיוצ'רמה, עלילת סדרת הקומיקס איננה בהכרח בעלת השפעה על ההמשכיות של עלילת התוכנית עצמה.
על אף שהם נדירים יחסית, לאורך השנים הופקו צעצועים ומשחקים שונים המבוססים על העולם של פיוצ'רמה.
צעצועים אלו נמכרים כיום על ידי חברות שונות בעיקר בחנויות מקוונות.
לאורך השנים יצאו לשווקים גם פסלוני אספנים (Collectibles) של דמויות הסדרה הראשיות.
ב-15 בספטמבר 2000 חברת Unique Development Studios רכשה את הזכויות על פיתוח משחק הווידאו של פיוצ'רמה עבור קונסולות המשחקים והקונסולות הניידות.
אף על פי שבהמשך Fox Interactive הגיעו עימם להסכם על הפצת המשחק, לבסוף חברת Sierra Entertainment הפכה למפיצה הרשמית של המשחק אשר יצא לשווקים באופן רשמי ב-14 באוגוסט 2003. המשחק יצא לקונסולת הפלייסטיישן 2 ולקונסולת ה-Xbox.
מהדורות ה-DVD של עונות הסדרה
חברת ההפצה 20th Century Fox Home Entertainment הוציאה לשווקים את כל ארבע העונות של הסדרה בתקליטורי DVD לפי הסדר הבא:
שם הסרט בעברית שם הסרט באנגלית תיאור תאריכי יציאה לשווקים Region 1 Region 2 Region 4 פיוצ'רמה: בנדר מצליח בגדול Futurama: Bender's Big Score צוות "הפלנט אקספרס" הופך קורבן להשתלטות עוינת מצד גזע של חייזרים מרושעים, נודיסטים וערמומיים אשר מעבירים את ה"פלנט אקספרס" לבעלותם באמצעות הונאת דואר זבל.
במהלך ההשתלטות על הפלנט אקספרס מגלים החיזרים כי הסוד של מסע בזמן, באופן מסתורי מקועקע על ישבנו של פריי.
בהמשך הם מצליחים לשלוט בבנדר ושולחים אותו חזרה בזמן לבזוז עבורם את כל האוצרות העתיקים של המין האנושי מהעבר.
צוות הפלנט אקספרס יוצא להציל את האנושות כולה ואת בנדר ולבטל את הנזק הרב לו בנדר גרם.
27 בנובמבר 2007 7 באפריל 2008 5 במרץ 2008 פיוצ'רמה: החיה עם מיליארד הזרועות Futurama: The Beast with a Billion Backs חייזר ענקי רב-זרועות מגיח דרך חור תולעת מיקום מקביל, משתלט על כדור הארץ וגורם לכל בני האנוש בכדור הארץ לעזוב לכוכב לכת אחר בו מובטח להם גן עדן.
גורל האנושות כולה תלוי כעת בבנדר.
24 ביוני 2008 30 ביוני 2008 6 באוגוסט 2008 פיוצ'רמה: המשחק של בנדר Futurama: Bender's Game בעקבות עלייה חדה במחירי הדלק, צוות הפלנט אקספרס נשלחים למשימת חלל מסוכנת במיוחד במהלכה הם מגלים עולם פנטזיה נסתר.
4 בנובמבר 2008 3 בנובמבר 2008 10 בדצמבר 2008 פיוצ'רמה: עידן חדש וירוק Futurama: Into the Wild Green Yonder לאחר שכוחות אפלים פותחים במתקפה במטרה לעצור את העידן הירוק החדש נקרא צוות הפלנט אקספרס למשימה סודית.
במקביל, בנדר מתאהב ברובוטית אשר נשואה לראש המאפיה הרובוטית ולילה מנסה להימלט מזאפ בראניגן.
בשל כך, פריי נאלץ לצאת בעצמו למשימה על מנת להציל את גורל היקום.
פִּיוֹנִית (בלועזית: סְטוֹמָה; ברבים: סטומטה; באנגלית: Stoma, Stomata) היא פתח בעלה הצמח אשר מווסת את חילוף הגזים בין הצמח והסביבה.
בכל עלה מצויות פיוניות רבות; הפיוניות קטנות מאוד ולא ניתן לראותן בעין בלתי-מזוינת.
כאשר הפיונית נפתחת, נקלט אוויר מהסביבה בעזרת פעפוע.
האוויר הנקלט מכיל פחמן דו-חמצני וחמצן.
הפחמן דו-חמצני נקלט לצורך פוטוסינתזה והחמצן לצורך נשימה תאית.
בנוסף, כאשר הפיונית נפתחת, מתרחש גם אידוי של מים (דיות) מן העלה.
בתהליך זה הצמח מאבד מים וכביכול "משלם" את המחיר על קליטת הפחמן הדו-חמצני והחמצן מהאוויר.
מן הפיונית משתחרר חמצן, שנפלט כתוצאה מהפוטוסינתזה.
כאשר ריווי הצמח נמוך (טורגור נמוך), הפיונית נסגרת לצורך חסכון במים.
פתח הפיונית מורכב למעשה משני תאים הקרויים תאי שמירה - כאשר תאי השמירה קולטים מים באוסמוזה הם מתנפחים באופן אסימטרי - קרום התא שפונה לתא הסגירה הנגדי קשיח יותר מהקרום בצידו השני של התא.
המבנה הזה מקנה לתאים תכונה מיוחדת: כאשר התאים מתמלאים במים הם מתנפחים.
מפני שאחד הצדדים קשיח יותר, הוא נמתח פחות מהשני, ונוצרת צורה של קשת.
כששני תאי הסגירה מלאים במים, ה"קשתות" שלהם פונות זו אל זו, והפיונית נפתחת.
כאשר אין די מים בצמח, הפיונית תיסגר וכך יתאדו פחות מים בדיות.
הפיוניות נמצאות לרוב על האפידרמיס התחתון של העלים - מקום מוצל, לחסוך באידוי מים.
האברון קולט המים הוא החלולית; בתאים תפוחים תופסת החלולית 95% מנפח התא.
התפיחה האסימטרית גורמת להיווצרות פתח בין תאי השמירה, הלוא הוא הפיונית.
ערפיח תעשייתי הוא גורם הפוגע בצמחים, כיוון שהוא מכסה את פיוניותיהם.
בקרה על פתיחת הפיונית וסגירתה
מספר גירויים סביבתיים גורמים לתאי השמירה לקלוט מים ולפיוניות להיפתח, הגורם העיקרי בצמחים הגדלים בצורה אופטימלית הוא אור כחול.